קולנוע 
חושך. היומן מתחיל -; השולטן רוכב על פיל.; צ'מפיון אנגלי קופץ.; בית חרושת מתפוצץ.; מקדונלד לחבר טס.; שני סוסים זוכיפ בפרס.; בשיקאגו יובש לח.; יפן מנסה תותח.; גברת קלילה כדרור; מפנים ומאחור.; אור.; חושך. הוא אותה אוהב.; את ליבה אחר גונב; ובינתיים האחר; עם אחרת מתאחר; והראשונה טובעת...; וקשה מאד לדעת; גם בפרט וגם בכלל; מי צדיק ומי נבל.; אז מופיע הבלש; מצפצף ציפצוף חלש; ומוצא מיכתב שחור...; אור.; חושך. במיכתב כתוב:; - השמרי מפני הזבוב!; וחתום עליו - מר גרד...; זהו בעל האחרת!; הוא היה שודד איום.; היא הביאה לו יום יום; קרבנות בלי רחם...; (תארו לעצמכם).; אך סוף סוף אמרה לו: - מר,; התאהבתי וניגמר!; הוא אותה ליאור דחף,; היא נצלה  דרך אגב; ועלתה מתוך היאור; אל אהוב ליבה ו...; אור.; כך מעז יצא מתוק -; סרט אנושי עמוק!; 